भारत में हैं दुनिया का सबसे बड़ा WiFi Zone, फ्री में चलता है इंटरनेट

पटना. आज भारत प्रगति के पथ पर चल रहा है। भारत के कुछ राज्य तो ऐसे हैं जो कभी पिछड़े कहलाते थे पर आज वे कई मायनों में चीन, अमेरिका जैसे बड़े देशों से आगे हैं। 22 मार्च को बिहार दिवस है। पिछले कुछ वर्षों में बिहार ने इन्फ्रास्ट्रक्चर, उद्योग जगत, कृषि समेत कई क्षेत्रों में प्रगति की है। इस विकास को बताने के लिए dainikbhaskar.com 'झलक बिहार की' सीरीज शुरू कर रहा है। इसके अंतर्गत आज हम आपको दुनिया के सबसे बड़े Wi-fi जोन के बारे में बता रहे हैं। जो बिहार की राजधानी पटना में स्थित है।

चीन को भी पछाड़ा

बिहार की राजधानी पटना में दुनिया का सबसे बड़ा वाई-फाई जोन है। इसका कवरेज एरिया करीब 20 किलोमीटर है। इससे पहले यह रिकॉर्ड चीन के नाम था, जहां 3.5 किलोमीटर में वाई-फाई नेटवर्क काम कर रहा था।

अशोक राजपथ से दानापुर तक मिलता है मुफ्त इंटरनेट

पटना के अशोक राजपथ पर स्थित एनआईटी-पटना से लेकर अगले शहर दानापुर तक आप बिना इंटरनेट कनेक्शन के भी मुफ्त में इंटरनेट इस्तेमाल कर सकते हैं।

मुख्यमंत्री नीतिश कुमार लाए थे कॉन्सेप्ट

बिहार में आईटी सेक्टर को बढ़ावा देने के लिए मुख्यमंत्री नीतिश कुमार फ्री वाई-फाई जोन का कॉन्सेप्ट लाए थे। इस योजना के साथ नीतीश ने 'शहर निगरानी और डॉयल 100' जैसी सेवाओं का भी उद्घाटन किया था। इसके तहत पटना में अलग-अलग जगहों पर 100 से अधिक सीसीटीवी कैमरे लगाए गए हैं।

आगे की स्लाइड्स में देखें वाई-फाई जोन की फोटोज